Soga om Ølhette

Soga om Ølhette (Ölkofra saga eller Ölkofra þáttr) er en tått, en kort islendingesaga fra ca 1250. Historien foregår i det sørvestlige Island ca 1000 og handler om Torhall fra Torhallstad, som ble kalt Ølkofre («øl-hode»). Sagaen har blitt beskrevet som «a comic satire on the early Icelandic judicial system and on the covetousness [grådighet] of chieftains.»Fornrit 2011   , forlagspresentasjon av samleutgave av sagaene (pdf)

Ved et ulykkestilfelle brenner bonden og ølbryggeren Ølkovre ned en skog som tilhører seks mektige storbønder (blant dem Snorre Gode og lovsigemannen Skapti Þóroddsson). De seks reiser sak mot ham på Alltinget, og vil ha ham dømt fredløs for mordbrann. Med venners hjelp lykkes Ølkovre i å fri seg fra anklagene. Med sin satire over rettsvesenet har sagaen noen fellestrekk med Sambandsmennenes saga.Fredrik Paasche. Norsk litteraturhistorie. Bind 1: Norges og Islands litteratur indtil utgangen av middelalderen. Aschehoug, 1924. Kapitlet «Ættesagaen» s 310-344

Sagaen er kjent fra håndskriftet Möðruvallabók, og er oversatt til norsk som Om Ølkovre av Hallvard Lie, i 1954.skandinaviske-oversaettelser.net Siste norske oversettelse er Soga om Ølhette ved Ivar Berg i fembindsverket Islendingesagaene, 2014.

 Referanser 

 Litteratur 
 William Sayers. «Serial Defamation in Two Medieval Tales: The Icelandic Ölkofra Þáttr and The Irish Scéla Mucce Meic Dathó». I: Oral Tradition, 1991

 Eksterne lenker 
 sagadb.org, norrøn fulltekst

Ølhette